Кіраўніцтва справамі прэзыдэнта Рэспублікі Беларусь

**Кіраўні́цтва спра́вамі прэзыдэ́нта Рэспу́блікі Белару́сь** — установа забесьпячэньня і абслугоўваньня прэзыдэнта, ягонай Адміністрацыі, Дзяржаўнага сакратарыята Савета бясьпекі, Нацыянальнага сходу і Цэнтральнай камісіі па выбарах і правядзеньні рэспубліканскіх рэферэндумаў. З 16 жніўня 2022 году пасаду кіраўніка справамі займае Юры Назараў.
## Будова
Кіраўніцтва справамі ўлучае:
* Сакратарыят, Дэпартамэнт па гуманітарнай дзейнасьці;
* 3 галоўныя ўправы: капітальнага будаўніцтва, гаспадарчая, эканомікі;
* 10 управаў: 1) арганізацыйнага забесьпячэньня, 2) будаўніцтва і жыльлёва-камунальнай гаспадаркі, 3) бухгальтарскага ўліку і справаздачнасьці, 4) кадравага забесьпячэньня, 5) кантролю і рэвізійнай дзейнасьці, 6) прававога забесьпячэньня і маёмасных дачыненьняў, 7) прамысловасьці, 8) прыродных комплексаў і сельскай гаспадаркі, 9) сацыяльна-культурнай сфэры і турызму, 10) справаводзтва;
* 5 нацыянальных паркаў: Белавеская пушча (разам з турысцка-гандлёвым комплексам), Бярэзінскі біясфэрны запаведнік, Браслаўскія азёры (Віцебская вобласьць), Нарачанскі і Прыпяцкі (Гомельская вобласьць);
* дзіцячы аздараўленчы лягер «Плянэта» (вёска Воўкавічы, Менскі раён), комплекс імя Пятра Машэрава, «ЛекаЦэнтар», Рэспубліканскі гарналыжны цэнтар «Сілічы» (Лагойскі раён, Менская вобласьць), Рэспубліканскі клінічны мэдыцынскі цэнтар, Цэнтар гігіены і эпідэміялёгіі, «Цэнтаркурорт»;
* 10 санаторыяў: «Баравое» (в. Будачы, Докшыцкі раён, Віцебская вобласьць), 4 санаторыі «Беларусь» (Юрмала ў Латвіі, Друскенікі ў Летуве, Сочы ў Расеі і Ялта ва Ўкраіне), «Белая Русь» (Туапсэ, Краснадарскі край, Расея), «Прыазёрны» (пасёлак Нарач, Мядзельскі раён, Менская вобл.), «Сосны» (в. Гатавічы, Мядзельскі раён) і «Юнацтва» (пас. Ратамка, Менскі раён);
* гандлёвыя прадпрыемствы: «Беларусьгандаль», «Белэкспа», «Лідо» (страўні), «Дыпмаркет», Палац Рэспублікі, «Палескія сувэніры» (Пінск, Берасьцейская вобласьць), Рэспубліканскі культурна-асьветны цэнтар, «Спадчына-Ваўкавыск» (Гарадзенская вобласьць) і «Ўсходні» (гандлёвы дом);
* 4 гасьцініцы: «Кастрычніцкі», «Менск», «Плянэта» і «Юбілейны»;
* 8 фабрык мастацкіх вырабаў: Бабруйск, Ворша, Гомель («Любна»), Магілёў, Мазыр, Пінск («Крыніца Палесься»), Слонім і Хвойнікі;
* вытворчыя прадпрыемствы: Беларускі дом друку, «Белмастацкераміка», «Белмастацпромыслы», Івянецкі завод мастацкай керамікі (Валожынскі раён, Менская вобл.), Менская тыпаграфія, «Мэбля Інтэр'ер Цэнтар», «Славянка» (Берасьце), «Слуцкія паясы» (Менская вобл.), «Скарбніца»;
* 3 лясныя гаспадаркі: Краснасельская (в. Курганы, Менскі раён), Ляскавічы (Петрыкаўскі раён, Гомельская вобл.), Цяцерынская (в. Шапялевічы, Круглянскі раён, Магілёўская вобласьць);
* Беларускі інстытут будаўнічага праектаваньня, «БелЭЗ», «Дыпсэрвіс», рамонтна-будаўнічы трэст і ўправа №6;
* 2 сельскія гаспадаркі: «Ляскавічы» і «Ўсход» (в. Атоліна, Менскі раён);
* «Азярцо-лягістык» (в. Багатырова, Менскі раён), «Беларускія лятарэі», «Белтрансспэцаўта» і «Прамтрансінвэст».

## Задачы
Паводле Статуту задачамі Кіраўніцтва справамі ёсьць:
* забесьпячэньне і абслугоўваньне прэзыдэнта, дзейнасьці дзяржаўных установаў і кіраўнікоў;
* забесьпячэньне і абслугоўваньне мерапрыемстваў дзяржаўных установаў з удзелам прэзыдэнта;
* парадкаваньне аздараўленьня дзяцей за мяжой, уліку, атрыманьня і выкарыстаньня замежнай бязвыплатнай дапамогі;
* ладжаньне ўліку, захоўваньня, ацэнкі і збыту адабранай і арыштаванай у даход дзяржавы і вызваленай у крымінальным працэсе ад арышту маёмасьці;
* стварэньне належных умоваў для знаходжаньня ў Беларусі прадстаўнікоў замежных дзяржаваў і міжнародных арганізацыяў ды запрошаных у краіну прэзыдэнтам і дзяржаўнымі ўстановамі асобаў;
* кіраваньне ахоўванымі прыроднымі землямі, забесьпячэньне іх захаванасьці і функцыянаваньня;
* забесьпячэньне жытлом чыноўнікаў.

## Паўнамоцтвы
Кіраўніцтва справамі ажыцьцяўляе:
* атрыманьне і выдаткоўваньне прадугледжаных на ўтрыманьне дзяржаўных установаў сродкаў дзяржаўнага каштарысу.
* выдаткоўваньне на дзейнасьць дзяржаўных установаў, вядзеньне рахункаводзтва і статыстычнага ўліку ў дзяржаўных установах, складаньне каштарысаў выдаткаў на іх утрыманьне, бухгальтарскай і статыстычнай справаздачнасьці;
* нагляд за выкананьнем даручэньняў прэзыдэнта;
* ухваленьне і нагляд за выкананьнем ведамаснага заканадаўства;
* узгадненьне дзейнасьці дзяржаўных установаў і грамадзянаў у працы з накіраванай у даход дзяржавы маёмасьцю, аздараўленьні дзяцей за мяжой, атрыманьні і выкарыстаньні замежнай бязвыплатнай дапамогі;
* выданьне дазволаў на аздараўленьне дзяцей за мяжой;
* забесьпячэньне знаходжаньня ў Беларусі прадстаўнікоў замежных дзяржаваў і міжнародных арганізацыяў ды запрошаных прэзыдэнтам і дзяржаўнымі ўстановамі асобаў;
* праектаваньне, будаўніцтва, набыцьцё, рэканструкцыю і рамонт нерухомасьці для дыпляматычных прадстаўніцтваў і консульскіх установаў Беларусі;
* набыцьцё, абслугоўваньне і рамонт транспарту дзяржаўных установаў і чыноўнікаў;
* кіраваньне дзяржаўнай маёмасьцю, ладжаньне абслугоўваньня нерухомасьці ў карыстаньні дзяржаўных установаў і чыноўнікаў;
* здачу ў арэнду без права выкупу і ў бязвыплатнае карыстаньне нерухомай маёмасьці дзяржавы;
* узгадненьне дзяржаўнага санітарнага нагляду;
* узгадненьне нагляду за станам, выкарыстаньнем, аховай і абаронай лясоў, жывёльнага і расьліннага сьвету, вядзеньнем паляўнічай гаспадаркі, паляваньня і рыбалоўства ў падначаленых прыродаахоўных і лесагаспадарчых установах;
* вызначэньне парадку ўліку, атрыманьня і выкарыстаньня замежнай бязвыплатнай дапамогі;
* вызначэньне парадку нагляду за дзейнасьцю дзяржаўных установаў, упаўнаважаных выконваць выемку і арышт у даход дзяржавы маёмасьці;
* выдаткоўваньне адмысловых фондаў прэзыдэнта;
* забесьпячэньне дзяржаўных і парлямэнцкіх прадстаўнікоў, чыноўнікаў ў замежных камандзіроўках;
* выдаткоўваньне на ладжаньне, забесьпячэньне і выкананьне літарных палётаў;
* забесьпячэньне выкарыстаньня міжведамасных аўтаматызаваных інфармацыйных сыстэмаў;
* ладжаньне вырабу, уліку і захоўваньня дзяржаўных узнагародаў, нагрудных знакаў да ганаровых званьняў, нагрудных знакаў членаў Савета Рэспублікі і дэпутатаў Палаты прадстаўнікоў Нацыянальнага сходу і пасьведчаньняў да іх, таксама ладжаньне вырабу службовых пасьведчаньняў чыноўнікаў;
* накіраваньне супрацоўнікаў на падрыхтоўку і ведамасны нагляд;
* лятарэйную і выдавецкую дзейнасьць;
* узгадненьне выставаў і кірмашоў падпарадкаваных установаў;
* забесьпячэньне патрэбаў насельніцтва ў вырабах народных мастацкіх промыслаў і сувэнірах;
* разгляд зваротаў грамадзянаў і юрыдычных асобаў службовымі асобамі.

## Мінуўшчына
2 верасьня 2020 году сайт Кіраўніцтва справамі быў узламаны кібэрпартызанамі, на галоўную старонку вывесілі бел-чырвона-белы сьцяг і  на Віктара Шэймана.

За 2020 год выручка прадпрыемстваў Кіраўніцтва справамі прэзыдэнта Беларусі вырасла на 40 % да 2,6 млрд рублёў (1,057 млрд $) пераважна за кошт будаўніцтва, земляробства і прамысловасьці. Дадатнае сальда ад гандлю дасягнула каля 150 млн даляраў ЗША, што склала каля 10 % ад памеру дадатнага сальда Беларусі.

## Кіраўнікі
# Іван Ціцянкоў (1994—1999)
# Уладзімер Ганчарэнка (1999—2001)
# Галіна Жураўкова (2001—2004)
# Генадзь Лаўранкоў (2004—2005)
# Аляксандар Кулічкоў (2005—2008)
# Мікалай Дамашкевіч (2008—2009)
# Мікалай Корбут (2009—2013)
# Віктар Шэйман (2013 — 11 чэрвеня 2021)
#Валеры Іваноў (з 8 ліпеня 2021)

## Санкцыі ЭЗ
17 сьнежня 2020 году  унесла ў «чорны сьпіс Эўразьвязу» ГГУ – Дзяржаўная ўстанова «Галоўная гаспадарчая ўправа» Кіраўніцтва справамі прэзыдэнта Рэспублікі Беларусь за *«атрыманьне выгады ад [[Рэжым Лукашэнкі|рэжыму Лукашэнкі]] й падтрымку яго»*. Пры абгрунтаваньні санкцыяў таксама адзначалася, што гэта найбуйнейшы апэратар на рынку нежылой нерухомасьці й куратар мноства кампаніяў у краіне, у той час як Аляксандар Лукашэнка папрасіў кіраўніка ГГУ Віктара Шэймана пракантраляваць бясьпеку прэзыдэнцкіх выбараў 2020 году. Таксама Галоўную гаспадарчую ўправу ў свой санкцыйны сьпіс уключылі Вялікабрытанія і Швайцарыя. 26 студзеня 2021 году да сьнежаньскага пакету санкцый ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя.

## Крыніцы

## Вонкавыя спасылкі
* 
* Галоўная ўправа па абслугоўваньню дыпляматычнага корпуса і афіцыйных дэлегацыяў «Дыпсэрвіс»
* Дэпартамэнт па гуманітарнай дзейнасьці
* Галоўная гаспадарчая ўправа

Катэгорыя:Прэзыдэнт Рэспублікі Беларусь
Катэгорыя:Органы выканаўчай улады Беларусі
Катэгорыя:Зьявіліся ў 1994 годзе
Катэгорыя:Беларускія юрыдычныя  асобы ў Чорным сьпісе ЭЗ